ילקוט שמעוני/בראשית/רמז י
ויתן אותם אלקים ברקיע השמים נתנו המאורות מתנה לעולם וכן התורה ויתן אל משה וכן הגשמים ונתתי גשמיכם וכן השלום ונתתי שלום וכן הישועה כדכתיב ותתן לי מגן ישעך היכן חמה ולבנה ברקיע שני שנאמר ויתן אותם אלקים ברקיע השמים. מקרא מלא הוא ואנשי כנסת הגדולה פירשוהו. אתה עשית את השמים שמי השמים וכל צבאם היכן הם כל צבאם נתונין ברקיע השני שהוא למעלה מן השמים. כתיב יגידו שמים צדקו לעתיד לבוא שמים מתנים צדקה שעשה הקב"ה עם עולמו שלא נתנה ברקיע הראשון שאילו כן לא היתה בריה יכולה לעמוד מפני אשו של יום. ולמשול ביום ובלילה אם לענין המאורות הלא כבר נאמר את המאור הגדול לממשלת היום וגו' אלא אלו הצדיקים שהם שולטים במה שנברא להאיר ביום ובלילה הדא הוא דכתיב וידום השמש וירח עמד הלוא היא כתובה על ספר הישר מייתי ליה מהכא ולמשול ביום ובלילה:
ילקוט שמעוני על בראשית